गुवाहाटी , सेप्तेम्बर 11 : रबिबारनि मोनायाव चिरां आर्मि आरो आसाम पुलिस जयै सं - दान्नानै सासे एन . डि . एफ . बि ( एस ) नि सोद्रोमाखौ बंगाइगाव जिल्लानि पुलबारिआव थानाय जिरायग्रा न'निफ्राय हाथियारजों लोगोसे हमनो हायो । हमजानाय बिथांखौ चिरां जिल्ला आमगुरि पुलिस थाना आमगुरि ओनसोलनि दजेन नार्जारिनि फिसाज्ला फिलिमान नार्जारि होन्ना सिनायथि मोन्नाय जादों । खौरां मोन्नाय बादिब्ला बिथांआ एन . डि . एफ . बि ( एस ) जर्दान नार्जारिनि सोद्रोमा होन्ना मितिनो मोन्नाय जायो । बिथांआ सिगां आरो दाबो गोबां रां दाबिनाय आरो लानाय हाबाफोराव लोब्बा दंमोन लोगोसे बिथांखौ सिगांबो हमनानै बिथांनि बेरेखा केसआ दासिमबो दं होन्ना मिथिनो मोनबावनाय जायो । बंगाइगाव पुलिस थानानि अ . चि बिजित दा दरा बिथांआ बुङोदि , नार्जारिआ एन . डि . एफ . बि ( एस ) नि थाकाय रां दाबियो आरो लायोमोन , बिथांनि बेबादि दायआव सिगांबो हमनो मोन्नानै बिथांनि केसआ दासिमबो सोलिगासिनो दं , गंसे 7.62 mm पियतलजों लोगोसे गंसे मेगजिन आरो गरथाम गोथां गुलिबो मोन्नाय जादों होन्ना पुलिसआ पोरमायबावो । 
हाथियारजों लोगोसे एन . डि . एफ . बिनि सोद्रोमा हमनो हायो